Aquest text parla sobre el tema Geografia?
Florence Eliza Cook (Cobham, comtat de Kent, 3 de juny de 1856 - Londres, 22 d'abril de 1904) va ser un mèdium anglesa famosa per ser la primera britànica que va aconseguir una "materialització total" fent aflorar un esperit que es deia "Katie King". S'han proposat diverses hipòtesis per explicar els fenòmens al voltant d'aquesta materialització, de la simple estafa a la seva realitat passant per un trastorn de personalitat múltiple. Procedent d'una família de classe mitjana, va descobrir les seves "capacitats de mèdium" als catorze anys. Després va treballar amb altres mèdiums per aprendre a controlar-les. Aviat es va especialitzar en la materialització d'esperits. A poc a poc, va fer aparèixer "Katie King", al començament només la cara i més tard, la primavera de 1873, la "totalitat" de l'esperit. Jove i bonica, es va convertir ràpidament en una estrella del món de l'espiritisme. Les seves sessions, veritables espectacles, van atreure un gran públic. Es va convertir inicialment en la protegida de Charles Blackburn, que va ser un veritable gestor de la seva carrera, i després del científic William Crookes amb qui va participar en experiments destinats a comprendre els fenòmens psíquics. Es va retirar com a mèdium el maig de 1874 durant una sessió on "Katie King" es va acomiadar de l'escena espiritualista. Florence Cook es va casar llavors amb Edward Elgie Corner, un veí i amic de la família. El matrimoni no va ser feliç. Els problemes financers van fer que Cook tornés als escenaris. El 1880, durant una sessió, va ser desemmascarada. Alguns espectadors van revelar que ella mateixa interpretava el paper de l'esperit materialitzat. Després d'un últim intent fallit de recuperar el seu èxit de vint anys enrere, va morir de pneumònia a casa seva, en relativa pobresa.
No.